Di kuatu, má nos era dos
Mi kuel fundidu, nu era un
Mi di tras, el di dianti
Di kuatu, ma nos era dos
Mi ta subi ta dixi
El ta rema ta gemi
Mi kuel fundidu, nu era un
Suor ka ta distrinsa
Sábi tinha rostu maguadu
Ma simé era sábi sen dor
Folgu falta, má fika mas sábi
Spritu abri, razon perdi
Nkarinbal kadera ku palmada
Ntxomal di tudu ki ben na boka
Noti nomada, tezon, un kaza
Kuzinha sen kumida, má kumedu
Sala bira kuartu sen kama
Mesa bira kama sen lansol
Tempu pasa sen tempu pára
Mon ka tinha governu
Korpu ka tinha kumandu
Kama era so pa diskansu
by Johnny Pina
kea_Latn ron_Latn kea_Latn pap_Latn kea_Latn pap_Latn ron_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn sag_Latn pap_Latn pap_Latn kea_Latn kea_Latn pap_Latn eng_Latn